NaiveNeuron/SloPal huggingface dataset:
Kollár, Boris, predseda NR SR (2022-02-03):
Prosím, aby sme si uctili pamiatku zosnulých kolegov minútou ticha. (Minúta ticha.) Ďakujem. Teraz pristúpime k hlasovaniu o prerokovaných bodoch programu. Prosím spravodajcu z navrhnutého gestorského výboru pre financie a rozpočet pána poslanca Jána Blcháča, aby uviedol hlasovanie v prvom čítaní o návrhu poslancov Pellegriniho, Sakovej, Rašiho, Tomáša, Šutaj Eštoka na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty, tlač 854, bod 58 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 854.)
Kollár, Boris, predseda NR SR (2023-02-01):
(Zaznievanie gongu.) Prerušujem schôdzu do 15. hodiny, o pätnástej budeme pokračovať ďalej. (Prerušenie rokovania o 13.07 hodine.) (Pokračovanie rokovania o 15.00 hodine.)
Danko, Andrej, predseda NR SR (2020-02-20):
Pani poslankyňa Vaľová.
Hrušovský, Pavol, podpredseda NR SR (2010-09-09):
Páni poslanci, prepáčte, pán minister, poprosím vás o zachovanie kľudu v rokovacej sále, počúvajme odpovede členov vlády a nevyrušujme členov vlády zbytočnými intervenciami. Nech sa páči, pán minister.
Ďuriš Nicholsonová, Lucia, podpredsedníčka NR SR (2019-05-16):
Pán spravodajca, chcete zaujať stanovisko k rozprave? Nie. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 280/2017 Z. z. o poskytovaní, podpory a dotácie v pôdohospodárstve a rozvoja vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení zákona č. 113/2008 Z. z . Vládny návrh zákona má parlamentnú tlač 1339 a spoločná správa výborov má tlač 1339a. Opäť odovzdávam slovo pánovi podpredsedovi Rašimu, nech sa páči.
Blcháč, Ján, poslanec NR SR (2020-09-22):
Ďakujem pekne za, za slovo. Ja by som chcel tiež oceniť túto snahu predkladateľov o zdravie obyvateľov Slovenskej republiky a návštevníkov, čo sa týka konzumácie pitnej vody. Ja len chcem upozorniť, že tieto všetky veci sa dejú vo vodárenskej spoločnosti pravidelne, pri zdroji aj na konci dodávateľského reťazca robia analýzy a je v ich záujme a bude ešte asi viacerých v záujme po určitých udalostiach informovať svojich spotrebiteľov o kvalite pitnej vody, ktorá je v zásade dobrá. Myslím si, že tie vodárenské spoločnosti to majú zvládnuté. Ja vám chcem povedať jednu takú zvláštnu príhodu, ktorú sme zažili na našej vodárenskej spoločnosti liptovskej práve uplynulý víkend. Takisto občianske združenie, nechcem mu robiť reklamu, si dovolilo svojvoľne urobiť odber pitnej vody kdesi pri zdroji bez toho, že by bola prizva... bol prizvaný zástupca tejto obchodnej spoločnosti, nechala si urobiť rozbor v zahraničí, v zahraničí, kde v analytickom dokumente je napísané, že za odber vzoriek, samozrejme, zodpovedá klient, no a urobili z toho mierne mediálne divadlo, čo sa mi zdá trošku nekorektné. Ale nás to upozornilo, že musíme trošku inak komunikovať. Tie veci, ktoré my máme, my robíme pravidelné rozbory a kvalita vody je dobrá. Chcem upozorniť možno na druhú vec v tejto súvislosti, že treba sa sústrediť skôr na, v budúcnosti na použitie veľkého balíka z eurofondov a ďalších fondov na rekonštrukciu a modernizáciu a výstavbu vodovodov, čo bolo donedávna zanedbávané a čo si vyžaduje veľké finančné prostriedky, tak aby tá kvalitná voda, ktorú dodávame... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-04-06):
Pán poslanec Nemky.
Laurenčík, Milan, podpredseda NR SR (2020-09-22):
Pán poslanec Jozef Pročko.
Sulík, Richard, predseda NR SR (2011-03-24):
Prosím, hlasujte teraz. (Hlasovanie.) Z prítomných 144 poslancov hlasovalo 79 za, 1 proti, 63 sa zdržalo, 1 nehlasoval. Národná rada sa uzniesla, že tento návrh zákona prerokuje v druhom čítaní. Nech sa páči.
Šipoš, Michal, poslanec NR SR (2024-09-17):
Ďakujem. Na návrh štyroch poslaneckých klubov – SLOVENSKO, SaS, PS a KDH – žiadam, aby nasledovné body, bod 51, tlač 252, a bod 52, tlač 287, aby boli presunuté na rokovanie ďalšej riadnej schôdze so začiatkom 22. októbra 2024.
Grendel, Gábor, podpredseda NR SR (2021-11-24):
Pán poslanec Kristián Čekovský.
Hrušovský, Pavol, podpredseda NR SR (2011-07-11):
S faktickými poznámkami na vystúpenie pani poslankyne Kiššovej päť pánov poslancov a poslankýň, posledná pani poslankyňa Tomanová. Nech sa páči, pán poslanec Jarjabek.
Laššáková, Jana, podpredsedníčka NR SR (2012-12-05):
Na vystúpenia pána poslanca nie je žiadna faktická poznámka. Pán poslanec bol jediný, ktorý sa prihlásil do rozpravy, vyhlasujem rozpravu za skončenú. Pán minister, chcete zaujať stanovisko a odpovedať na otázku položenú pánom poslancom? (Reakcia navrhovateľa.) Nech sa páči.
Šimečka, Michal, podpredseda NR SR (2023-11-15):
Ďakujem veľmi pekne. Ďalšia v rozprave vystúpi pani poslankyňa Kleinert. Prosím, máte slovo.
Baránik, Alojz, poslanec NR SR (2017-04-06):
Ďakujem pekne. Určite sa dá súhlasiť s celkovou tézou tohto návrhu, pokiaľ ide o to, že je treba bojovať proti príjmovej disparite, ktorá na Slovensku je zjavná. Máme tu bohatých ľudí, stratosféricky, a máme tu veľmi chudobných ľudí a strašne. Sám pán minister financií, keď tu nedávno vystupoval, sa ako keby podivil nad tým, že koľko máme v Bratislave drahých áut a drahých domov, ale pritom chodníky sú roztlčené a mesto je špinavé. A potom je teda na mieste sa zamyslieť nad tým, že či riešením pre tento problém je posilňovanie odborov alebo fungovanie odborov alebo zvyšovanie príplatkov za prácu v nedeľu, alebo či je správnym riešením boj za právny štát tak, aby sa tu dalo lepšie podnikať, aby bolo viacej pracovných miest a aby prirodzený ekonomický tlak vytvoril prostredie, v ktorom si ľudia môžu vybrať, či chcú v nedeľu pracovať alebo nie a ak chcú pracovať v nedeľu, tak potom za príplatok, ktorý oni sami uznajú, že im je za to hoden. Ďalšou reguláciou si nepomôžeme. Pomôžeme si tým, že budeme vynucovať právo, ktoré už teraz máme, ale ktoré nikto nevynucuje a tí najchudobnejší v dôsledku toho trpia najviac. Ďakujem.
Danko, Andrej, predseda NR SR (2016-06-07):
Pokiaľ ide o procedurálny návrh, nech sa páči.
Baláž, Radovan, poslanec NR SR (2018-12-05):
Teraz budeme hlasovať o bodoch zo spoločnej správy, a to o bodoch 1 až 41, s odporúčaním gestorského výboru schváliť.
Dostál, Ondrej, poslanec NR SR (2019-09-13):
Ďakujem všetkým trom kolegom za reakcie. Ten Kaliňák v sukni, kolega Heger, to je pekné prirovnanie. Kaliňák skončil, verme, že aj pani Jankovská už čoskoro skončí nielen ako štátna tajomníčka, ale aj ako sudkyňa. A dúfajme, že čoskoro skončia aj všetci ostatní kaliňákovia zo SMER-u a z jeho koaličných partnerov. Ďakujem.
Kuffa, Štefan, poslanec NR SR (2013-09-17):
Pani podpredsedníčka, ja som podal procedurálny návrh, nedali ste o ňom hlasovať a žiadal som, aby všetci poslanci SMER-u tuná prišli a zúčastnili sa na týchto hlasovaniach, aby sme to neodkladali nazajtra. Žiadam vás, pani podpredsedníčka, aby tuná prišli, a dajte o tom, prosím, hlasovať. Ja navrhujem prerušiť túto schôdzu nie do deviatej, ale na polroka, pani podpredsedníčka, na pol roka prerušiť, nech sa nám aj vychladia hlavy. Chcem pre nás poslancov požiadať o rovnaké práva, aké majú aj ostatní občania. My nie sme otroci, ani poskokovia a cítim sa byť ako otrokom, nejakým poskokom, lebo ma tuná ktosi núti byť ešte v nočných hodinách až do rána, aby som pracoval. Na jednej strane pán Richter tuná predkladá, tu aj hovorí o inšpektoráte práce, tu keby prišla inšpekcia, porušujeme všetky zákony, ktoré tuná schvaľujeme. My tuná, Národná rada, ktorí sme reprezentanti krajiny.
Dostál, Ondrej, poslanec NR SR (2024-05-14):
Ďakujem za faktické poznámky. Pán poslanec Huliak, minule ste mali, keď sme boli spolu v televízii, problém s tým, že som štvrté volebné obdobie poslanec, teraz máte problém s tým, že som zo Starého Mesta, možno by bolo lepšie, keby ste sa sústredili na to, o čom hovoríme a neriešili mňa. Mňa veľmi zaujalo, keď ste hovorili, že treba byť konštruktívny, odborný a komplexný a že týmto sa o to snažíte. Len ja neviem, to, že budete môcť kvôli medveďom rúbať nie stromy do 40, ale aj do 80 cm od obvodu, to má čo spoločné s medveďmi? A to je konštruktívne, odborné alebo komplexné? Alebo to, že v mestách, v intravilánoch miest budete môcť rúbať stromy bez náhrady, to má čo s odbornosťou, to má čo s medveďmi? A že to idete robiť bez riadneho pripomienkového konania a v skrátenom legislatívnom konaní, to je konštruktívne, odborné alebo komplexné? Lebo podľa mňa ani jedno z toho. Pani poslankyňa Kleinert, veľmi správne si povedala, že na 70 % výrubov, ktoré sa dnes povoľujú, nebude potrebné výrubové konanie, no a na tých zvyšných 30 % urobia náhradnú výsadbu. Tá výsadba bude do 80 cm, takže to potom bez povolenia budú môcť na druhý deň vyrúbať, alebo inak odstrániť. Čiže sa vlastne celé to ustanovenie stane, stane zbytočné. Pani poslankyňa Kolíková, ďakujem za vysvetlenie, to aj keď som očakával, že sa k tomu vyjadrí pán poslanec Huliak. A, pán poslanec Malatinec, no neviem, čo ste vyvrátili ohľadne dát na medvede, ale teda človek je ohrozený medveďmi a diviakmi, ale prečo to idete riešiť cez výruby aj tam, kde medveď nie je? Prečo idete riešiť stromy, ktoré možno rúbať až na 80 cm? A naozaj to, že sa nevyužívajú pasienky, je dôvod na skrátené legislatívne konanie?
Blanár, Juraj, podpredseda NR SR (2021-09-17):
Ďakujem. Pán poslanec môžete zaujať miesto pre navrhovateľov a teraz udeľujem slovo pánovi poslancovi Petrovi Šucovi, ktorý je spravodajcom za gestorský výbor pre obranu a bezpečnosť, aby predniesol informáciu. Nech sa páči.
Figeľ, Ján, podpredseda NR SR (2015-02-10):
Ďakujem pekne, pán predseda. Súvisí to, áno, s tým bodom a hlasovaním. Chcel by som ako predkladateľ za seba, ale aj za spoluautorov tejto novely rokovacieho poriadku povedať, že po prvé, si uvedomujem, že ide zásah do rokovacieho poriadku, ktorý je jedným z nosných zákonov pre fungovanie parlamentu a legislatívnej tvorby. Zároveň, že je atmosféra na zhodu pri dôležitom obsahu toho návrhu, teda zavedenia rodinného hľadiska do legislatívneho procesu, a preto chcem požiadať o hlasovanie o tomto návrhu na ďalšej schôdzi Národnej rady Slovenskej republiky. Ďakujem pekne.
Laššáková, Jana, podpredsedníčka NR SR (2012-09-25):
Pán poslanec Novotný, nech sa páči.
Šutaj Eštok, Matúš, poslanec NR SR (2021-12-07):
Ďakujem za slovo, pán predsedajúci. Ďakujem za všetky faktické poznámky, tak nejako postupne sa k nim vyjadrím. Pán poslanec Pollák, prijímam vaše ospravedlnenie. V podstate, viete, zbytočne vás komentovať. Ostatní pročkovci, na to neviem reagovať, pretože to nemalo ani hlavu, ani pätu. Pán predseda parlamentu Boris Kollár a páni zo SME RODINA, tak ja neviem, čo sa toľko navážate do opozície? Máte 93 hlasov, veď vládnite! Konečne vládnite. Máte ústavnú väčšinu. Tak čo sa obraciate na opozíciu? Ste vláda, tak vládnite. A, pán poslanec Borguľa a ten druhý, ja neviem, ja som nebol osobný na vás, ja som bol vecný. Ja som nehovoril o bonoch v parlamente minulý týždeň. Či sa mýlim? A keď sa tu chcete baviť o tom, ako komu záleží na dôchodcoch, tak sa vás chcem opýtať, ako ste hlasovali, keď sme tu minulý mesiac boli s návrhom kompenzačného príspevku pre dôchodcov od 100 do 300 eur? Ako ste hlasovali zo SME RODINA? Proti. Ako ste hlasovali na zníženú DPH na 5 % na energie, SME RODINA? Proti. Tak vám záleží na dôchodcoch. Ako ste hlasovali, keď sme navrhli vyššiu valorizáciu dôchodkov, SME RODINA? Proti. (Reakcia z pléna.) Takto vám záleží na dôchodcoch? Ako ste hlasovali, keď sme chceli zdvojnásobiť rodinné prídavky? (Zaznenie gongu.) Proti. A, pán poslanec Pčolinský... (Reakcia z pléna.) Prepáčte, tak ste teraz sa zdržali, okej. Zdržali znamená proti. A, pán poslanec Pčolinský, mňa to mrzí teda, pretože, že keď sa takto chceš vyjadrovať v pléne a ty chceš byť osobný, okej. Máš šťastie, že je to v pléne, lebo keby to bolo mimo pléna, tak už je na teba podaná žaloba. Prosím ťa, veľmi váž svoje slová, lebo potom ja budem hovoriť o tom, že čo ty symbolizuješ. Ďakujem pekne. (Ruch v sále.)
Sulík, Richard, predseda NR SR (2011-06-30):
Ďakujem. To boli písomne prihlásení rečníci. A teraz sa pýtam, kto sa chce prihlásiť do rozpravy ústne? Dvaja rečníci. Uzatváram možnosť. A predtým ešte požiadal o slovo spravodajca, o vystúpenie. Nech sa páči, máte slovo.
J. Slabý, poslanec: (2008-07-03):
Môj pozmeňujúci návrh je nasledovný. Navrhujem, aby v článku II bol doplnený nový bod 2, ktorý znie: V § 7 ods. 1 písmeno b): „na výrobu a prípravu liekov, liečiv a pomocných látok osobami oprávnenými na ich výrobu a prípravu podľa osobitného predpisu výživových doplnkov, ak tento zákon neustanovuje inak“. Ostatné body sa primerane prečíslujú. Návrh zabezpečuje oslobodenie od dane pre výživové doplnky vyrobené najmä na báze prírodných produktov alebo byliniek. Som presvedčený, že každý štát by mal podporovať svoju vlastnú výrobu, snažiť sa neustále zlepšovať podnikateľské podmienky vo svojej krajine. Navyše, pokiaľ ide o výrobky slúžiace na podporu a udržanie zdravia vyrábané z rastlín, myslím si, že je užívanie bylinných prípravkov vyrobených z domácich miestnych rastlín účinnejšie a prirodzenejšie ako užívanie zahraničných, aj keď taktiež bylinných prípravkov. Myslím si, že mali by sme byť ako národ hrdí na to, že napriek všetkým ťažkostiam a obrovskému importu rôznych tovarov v posledných rokoch existujú medzi nami stále ľudia, ktorí sa snažia slovenskými výrobkami zviditeľniť Slovensko na svete. Ďakujem pekne.
V. Veteška, podpredseda NR SR: (2005-05-12):
Ľ. Lintner, poslanec: Ďakujem pekne za slovo. K dvom veciam ma inšpirovala pani poslankyňa Brestenská. Použila slovo manažovanie ministerstva a potom sa hovorilo o komunikácii. K manažovaniu hovorila tú skúsenosť konkrétnej školy, kde sa jej hlásil riaditeľ, že chybu zachytili a pripravili dobré podmienky. Pán predkladateľ ešte spomínal vyhlášku, ale nehovoril jeden bod vyhlášky, ktorá hovorí, že za maturity na konkrétnej škole je zodpovedný predseda maturitnej komisie a riaditeľ školy. To znamená, títo funkcionári urobili na tých školách, kde dostali zlé testy, všetko, aby pre študentov pripravili dobré absolvovanie maturity. Preto sa aj pýtam, na základe ktorého ustanovenia, na základe ktorej vyhlášky a ktorého zákona pán minister potom zrušil a ustanovil nový termín maturít. A komunikácia. Tu sa hovorí stále, že štátny tajomník vystúpil na tlačovej konferencii, ale nehovorí sa, že štátny tajomník predkladal nejaké veci, a tie sa sťahovali, o ktorých nikto nechcel komunikovať, na poradách ministra sa o nich nehovorilo. To sa nehovorí. Toto je nejaká komunikácia? To znamená, komunikácia nie je len o tom, že štátny tajomník, a nie na tlačovej konferencii, len mu nastrčili novinári mikrofón. On tam sedel. Čiže komunikácia nie je o tom, ako len štátny tajomník, ale aj ako minister. A keď mám spomínať obdobie štátneho tajomníka Martina Fronca z obdobia predchádzajúcej vlády, tak vo svojich vyjadreniach bol ešte tvrdší voči ministrovi Ftáčnikovi, dokonca chcel zbierať podpisy na jeho odvolanie.
Paška, Pavol, predseda NR SR (2012-08-06):
Faktické poznámky, páni poslanci Hlina a pani poslankyňa Vášáryová, pán poslanec Viskupič, Kaník, Martvoň, Frešo, Fedor. Končím možnosť sa prihlásiť. Pán poslanec Hlina.
Pollák, Peter, poslanec NR SR (2021-11-12):
Ďakujem pekne. Pán predsedajúci, v rozprave vystúpili ôsmi poslanci. Pán podpredseda Juraj Blanár predložil návrh, aby Národná rada nepokračovala v rokovaní o tomto návrhu. Dajte, prosím, hlasovať o tomto návrhu.
B. Bugár, podpredseda NR SR: (2005-06-29):
(Hlasovanie.) Prítomných 139 poslancov, za 138, nehlasoval 1. Konštatujem, že poslanecký návrh zákona sme schválili . Teraz prosím pani poslankyňu Ľubicu Navrátilovú z výboru pre sociálne veci a bývanie, aby ako spoločná spravodajkyňa uvádzala jednotlivé hlasovania k bodu 60 k návrhu skupiny poslankýň Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov (tlač 1107). Páni poslanci, prosím, aby ste sa upokojili. Väčší pokoj. Nech sa páči, pani poslankyňa. Ľ. Navrátilová, poslankyňa: Ďakujem za slovo, pán predsedajúci. V rozprave neodznel žiaden pozmeňujúci ani doplňujúci návrh, takže dajte, prosím, hlasovať o dvoch návrhoch zo spoločnej správy s odporúčaním gestorského výboru schvaľovať ich spoločne a s odporučením schváliť tieto pozmeňujúce návrhy.
Lukáč, Jozef, poslanec NR SR (2021-05-05):
Ďakujem. Chcem oznámiť členom výboru pre verejnú správu a regionálny rozvoj, že výbor bude zasadať dnes o 12.00 hod.
Grendel, Gábor, podpredseda NR SR (2021-05-14):
Prezentujme sa a hlasujme. (Hlasovanie.) Prítomných 113 poslancov, za 105, proti nikto, zdržali sa 8, hlasovali všetci prítomní. Konštatujem, že sme tieto body zo spoločnej správy schválili.
Mizík, Stanislav, poslanec NR SR (2018-11-27):
Vážené kolegyne a kolegovia, Andrej Danko sa vyjadril „Slovensko je historickým dlžníkom Izraela“. Slovo dlžník označuje niečo alebo niekoho, kto je niečo dlžný. Danko označil za dlžníka celé Slovensko. Keď to zoberiem úzko osobne, aj ja som Slovensko, som občan Slovenskej republiky, mám svoju rodinu, svojich priateľov a nepamätám si, že by mi stará mať, ani jedna, ani druhá, ani prastará mať, že by mi hovorili o nejakom dlhu voči Izraelu ako štátu. Prastará mať mi len spomínala, že bola dlžná miestnemu obchodníkovi určitej národnosti, ktorý jej pripisoval nekresťanské úroky, keď jej muž, môj pradedo, narukoval do prvej svetovej vojny a tam ho pre vzburu zastrelili. Samozrejme, že syn toho obchodníka Áron na vojnu nešiel. Z histórie však viem, že Československo, ktorého súčasťou bolo aj Slovensko, poskytlo Izraelu pred aj po roku 1948 desaťtisíce pušiek a guľometov. Tiež im poskytlo lietadlá a výcvik pilotov a takto vo veľkej miere pomohlo Izraelu vybojovať si nezávislosť. Podotýkam, že Československo pašovalo zbrane do Izraela leteckým mostom, lebo bolo vyhlásené embargo OSN. K príčinám embarga sa nebudem radšej vyjadrovať. Čiže takto sme my pomáhali Izraelu, ilegálne, porušovali sa zákony. A teraz prejdem k návrhu na uznesenie. V prvom rade chcem zo svojho pohľadu charakterizovať návrh ako celok. A tu sa hodí len prirovnanie ku obušku alebo ku plastelíne. Mnohé z bodov návrhu sa dajú formulovať hocijako. Z gule plastelíny môžme vytvoriť myšku, hlavu človeka, autíčko, hadíka a tých 11 bodov sa tiež dá ohýbať a tvarovať tak, ako sa to bude hodiť pánovi Andrejovi Dankovi pri jeho politických cieľoch či častých možných intrigách. Z tých 11 bodov bližšie rozoberiem len jeden. Už bolo to spomínané, to mi nedá, už som to raz aj vravel. Je to bod 9, takzvané používanie takzvaných symbolov a obrazov spájaných s klasickým antisemitizmom. Tu majster Danko zaradil aj tvrdenie, ktoré sa už asi nebude môcť používať. Tento majster svojím gumovým uznesením popiera aj Bibliu. Podľa tohto uznesenia bude trestné aj vyslovenie vety: Židia zabili Ježiša. No teda veľa farárov pôjde do väzenia. Tak teda kto ho dal zabiť? Pontský Pilát si umyl ruky, keď ho prinútil dav krikom, ktorý poslal Ježiša na kríž. Kto bol v dave? Aký národ? A veľká časť z neho kričala „Ukrižuj ho!“ Keďže pán Danko má veľmi rád židovský národ a židovské zákony, pripomeniem mu významného židovského autora Benjamína Freedmana, ktorý píše, že slovo „antisemitizmus“ by malo byť vylúčené z anglického jazyka, pretože dnes slúži len jednému účelu. Slovo „antisemitizmus“ je podľa Benjamína Freedmana používané ako pošpiňujúce slovo. Tento židovský autor presne trafil do čierneho a v súčasnosti je to charakteristika činnosti Andreja Danka. S uzneseniami a zákonmi je to tak, hlavne pri tých nezmyselných. Pozrieme sa trošku do minulosti. Ministerka Žitňanská odišla, ale jej náhubkový zákon tu smrdí stále. Aj pán Danko odíde, ale toto uznesenie tu bude smrdieť ďalej a na základe neho budú súdení ľudia. Ďakujem za slovo.
Pellegrini, Peter, predseda NR SR (2024-02-06):
Pani posla... pán poslanec Škripek.
Paška, Pavol, predseda NR SR (2013-10-17):
(Hlasovanie.) 141 prítomných, 132 za, 4 proti, 4 sa zdržali, 1 nehlasoval. Máte súhlas, pán spravodajca.
Laššáková, Jana, podpredsedníčka NR SR (2014-09-16):
Na vystúpenie pána poslanca nie sú faktické poznámky. Nech sa páči, pán... (Hlasy v sále.) Aha, hlási sa do rozpravy pán minister. Nech sa páči, pán minister.
Zmajkovičová, Renáta, podpredsedníčka NR SR (2012-05-09):
Pani poslankyňa Nachtmannová, máte slovo, nech sa páči.
P. Paška, predseda NR SR: (2007-09-04):
Nech sa páči, pán poslanec Kahanec.
Fico, Robert, predseda vlády SR (2017-12-05):
... slovenské predsedníctvo (reakcie z pléna), slovenské predsedníctvo bolo úspešné. (Prerušenie vystúpenia predsedajúcim.)
J. Halecký, poslanec: (2006-12-05):
Po prvé, pokiaľ by sme chceli dosiahnuť úspech, ktorý možno, že si značná časť tu želá, musí si uvedomiť, že táto cesta viedla a vedie možno aj cez Ľudovú stranu – HZDS. Z tohto dôvodu, že si pamätáme  na pamätné vystúpenie  pána  Mečiara, ktorý  povedal, že 2 % budú, urobil však limity, ktoré dodržiavame, a to z tohto dôvodu, že asignácia tých 2 % sa nedotkne aktivít či už sociálnych, čo garantujem ja ako predseda výboru, to by som za tým stál, ale takisto ani aktivity zdravotného, športového a kultúrneho charakteru. Ide hlavne o limitáciu tých neziskových mimovládnych organizácií, ktoré skrytou formou cez výchovu, cez vedu, cez iné veci robili v roku 1998 politiku a v značnej miere ovplyvnili aj výsledky volieb. Zrejme, že tam bude treba urobiť určitú nápravu, korekciu a nič nestojí tomu, aby sme k tejto veci mohli zaujať aj iné stanovisko. Takže dobrý cieľ, dobrá cesta, ale aj vedieť, komu poďakovať, s kým rokovať a o čom rokovať. Ďakujem.
Pellegrini, Peter, predseda NR SR (2023-12-06):
Prosím, prezentujme sa a hlasujme o tomto návrhu prerokovať aj tento vládny návrh zákona v skrátenom legislatívnom konaní. (Hlasovanie.) Prítomných 142 poslancov, za 77, proti 51, zdržali sa 13, nehlasoval 1. Konštatujem, že Národná rada sa rozhodla tento vládny návrh zákona prerokovať v skrátenom legislatívnom konaní . Pristúpime teraz k hlasovaniu o návrhu uznesenia k návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne, tlač 54, bod 10 programu. Dávam slovo poverenému členovi Výboru Národnej rady pre sociálne veci pánovi poslancovi Jozefovi Cechovi, aby toto hlasovanie uviedol. (Hlasovanie o návrhu na odvolanie a voľbu zástupcov navrhnutých vládou Slovenskej republiky do Dozornej rady Sociálnej poisťovne , tlač 54.)
Bittó Cigániková, Jana, poslankyňa NR SR (2023-03-14):
Ďakujem pekne. Na základe 30 zozbieraných podpisov od poslancov Národnej rady navrhujem návrh poslancov Národnej rady Slovenskej republiky na opakovanie druhého čítania k vládnemu návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Dolupodpísaní poslanci Národnej rady Slovenskej republiky podávame týmto podľa § 85 ods. 3 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov návrh, aby sa opakovalo druhé čítanie k vládnemu návrhu zákona, ktorým sa mení a dopĺňa zákon č. 87/2018 Z. z. o radiačnej ochrane a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1263). Navrhujeme predsedovi Národnej rady Slovenskej republiky, aby sa Národná rada uzniesla, že uvedený návrh zákona prerokuje len na schôdzi Národnej rady [§ 85 ods. 4 písm. c)]. Odôvodnenie: No, pôvodne som chcela vyhodiť dva body, ktoré, ktoré pomenovávali v tomto zákone a ešte v ďalšom zákone pomenovávali všetky, všetky úseky, kde je názov plod, na nenarodené dieťa, ale keďže neprešla celá spoločná správa vďaka tomu, že tam dávate hlúposti, neprešli ani dobré veci, tak teraz to otvorím a bolo by dobré, keby predsedajúci navrhol odklad, aby sa spravila, spravil taký legislatívny návrh, ktorý vynechá tieto hlúposti okolo plodu a nenarodených detí a dá tie podstatné veci. Čiže otváram tretie čítanie vďaka 30 podpisom. Teda, prepáčte, otváram druhé čítanie vďaka 30 podpisom.
Krajniak, Milan, poslanec NR SR (2016-10-26):
Hovoríme o správe na základe zákona o nelegálnom odpočúvaní, o ochrane občanov proti nelegálnemu odpočúvaniu. Pán poslanec, keď sa vám to nepáči, prihláste sa do rozpravy. Chcel by som upozorniť, že to nie sú desiatky miliónov eur, ktoré tieto zariadenia stoja, to znamená, povedal by som väčšie spoločnosti, dajme tomu finančné spoločnosti na území Slovenskej republiky si bez problému môžu dovoliť takéto zariadenia zaobstarať. Chcel som o tomto hovoriť verejne najmä kvôli tomu, aby ak sa náhodou niekomu stane, ako napríklad kolegovi Gáborovi Grendelovi, že sa zjaví niekde nejaká jeho údajná komunikácia s ďalšími osobami a je to niektorými ľuďmi, ktorí tvrdia, že, samozrejme, toto všetko vedia, vydávané za nejaký možný dôkaz, ako o tom hovorí napríklad pán kolega Hrnko, ktorý údajne vie, ako to je, tak ho chcem upozorniť, že o tom, ako sa manipuluje komunikácia, vie veľmi, veľmi, veľmi málo. Ďakujem za pozornosť.
P. Hrušovský, predseda NR SR: (2003-10-29):
V. Tkáč, poslanec: V tejto súvislosti je otázka výkonu – a to aj vo výbore pre sociálne veci a bývanie odznelo – podstatná. V tejto oblasti sme vo výbore prijali včera uznesenie, že výbor uskutoční vo veľmi krátkom čase poslanecký prieskum v Sociálnej poisťovni, aby sme sa naozaj presvedčili o spôsobilosti Sociálnej poisťovne prevziať otázky tvorby nových siedmich fondov. Zabezpečiť aj informácie pre Národnú radu, ktorá riadi Sociálnu poisťovňu, a v akom zmysle slova je postavený informačný systém Sociálnej poisťovne. Chcem uviesť, že v prechodných ustanoveniach, tuším v § 284, je uvedená otázka, že na budúci rok 2004 sa schvaľuje 3,5-percentný rozpočet správneho fondu z poistného. Ale na roky 2005 a ďalšie, kde budú dochádzať – nie príliš spisovne to poviem – zmluvné vzťahy v súvislosti aj s informačným systémom, už sa má pracovať s 3-percentným správnym fondom. Na záver mi dovoľte povedať jedno, že nie je nič odbornejšie, ako to povedať, že pripomienky pána prezidenta majú svoje ratio. Problém tej atmosféry, ktorý dnes v súvislosti s týmto zákonom je, je zložitý. Vzniká tu však závažné možné riziko pri implementácii tohto zákona a toto sú zásadné pripomienky, pre ktoré treba podporiť stanovisko pána prezidenta a treba si uvedomiť aj to, že prípadné odsúvanie takýchto reformných krokov bude mať dosah na druhý kapitalizačný pilier, a preto je mi to pri tomto kódexovom zákone maximálne ľúto. Treba podporiť pripomienky pána prezidenta, pretože majú odborný základ, a nie je chyba prezidenta či jeho kancelárie, že sme povinní na to aj teraz v diskusii upozorniť. Ďakujem za pozornosť. (Potlesk.)
Vetrák, Milan, poslanec NR SR (2022-06-22):
Ďakujem za slovo. Ja myslím si, že v niektorých veciach aj zbytočne ubiehame od podstaty veci, lebo zabezpečenie poriadku v rokovacej sále je dlhodobo zavedené určitým spôsobom a častokrát aj o tom, o čom sa tu hovorí, nebolo nikdy spochybňované a je nejako zhodou okolností spochybňované teraz z takých trocha niekedy aj divných dôvodov. Ale pokiaľ ide o samotné zabezpečenie poriadku, najmä v rokovacej sále, tak pár poznámok. Ono to nie je tak, že ten predsedajúci z ničoho nič dá vyviesť toho poslanca alebo vyviesť poslankyňu. Najprv musí dôjsť aj k jeho rozhodnutiu, že ten poslanec je vykázaný. Čiže to samotné vyvedenie poslanca je len dokončenie toho postupu, keď ten vykázaný poslanec stále robí neporiadok v tej sále. To, to je tá podstata tej veci. To neznamená, že teraz má ten predseda nejaký nový inštitút, teda svojím spôsobom nový je, ale že má niečo, niečo, čo môže hneď z prvej, ako sa povie, uplatniť. On najprv ho vykáže a keď ten vykázaný poslanec si nedá povedať a ruší naďalej poriadok v rokovacej sále, tak potom ho môže dať vyviesť. A to je ešte ďalšia poznámka, že môže dať vyviesť. Čiže naozaj je to na tom rozhodnutí predsedajúceho, či je to porušovanie poriadku také intenzívne, že to musí spraviť. A ja som presvedčený, že máme tu rôznych predsedajúcich, aj z opozície, aj z koalície, že to bude naozaj len ako posledné riešenie využívané, keď to už presiahne akúkoľvek únosnú mieru, a ono to nie je vôbec primárne zamerané na prejavovanie názoru, pretože to prejavovanie názoru už aj dnes sa dá odobrať slovo. Čiže tam, tam ak poslanec nehovorí k veci, tak sa odoberá slovo. Ale tuná to naozaj ide o situácie, ktoré presahujú únosnú mieru najmä povedzme z hľadiska nejakého fyzického kontaktu, ničenia toho priestoru vnútri a povedzme aj robenie nad určitú mieru, nad určitú mieru únos.... (Prerušenie vystúpenia časomerom.)
Hlina, Alojz, poslanec NR SR (2023-12-14):
Ďakujem pekne. Ja budem mať možno trochu opačný, ale ja by som chcel dať procedurálny návrh, aby boli zabezpečené základné hygienické podmienky na výkon mandátu aj zo Zákonníka práce. My nie sme zamestnanci, si to uvedomujem, ale zo Zákonníka práce vyplýva, po štyroch hodinách práce je zamestnávateľ povinný zabezpečiť, nikto nám nehovorí, že nám máte kúpiť obed, to nie, ale naozaj je určitá lehota, kedy tá prestávka je, je namieste. Zajtra budeme rokovať od 9.00 hod. do 16.00 hod., čo je sedem hodín. Budeme, je zrejmé, že budeme rozprávať o tom istom zákone, čiže ak tu niekto sedí a sleduje tú diskusiu, tak ju nechce mať prerušenú, keby sa skákalo zo zákonu na zákon, nepoviem, hej, čiže to je jeden parameter. A druhý parameter je pitný režim, pán predseda. Ja nebudem piť vodu zo záchodu, viete, alebo na záchode. Hej, naozaj to je jedna zo základných podmienok, hej, zabezpečiť na pracovisku, a toto je určitým spôsobom naše pracovisko, aby sme mali prístup k vode, čiže naším prístupom k vode... (Prerušenie vystúpenia časomerom.)
A. Belousovová, podpredsedníčka NR SR: (2008-10-24):
Teraz dávam slovo spravodajcovi, predsedovi navrhnutého gestorského výboru pre financie, rozpočet a menu, pánovi poslancovi Jozefovi Burianovi. Nech sa páči.
Danko, Andrej, predseda NR SR (2019-05-16):
Ďakujem. Na vystúpenie pána poslanca jedna faktická. Uzatváram možnosť prihlásenia. Pán poslanec Číž, nech sa páči.
Tomáš, Erik, poslanec NR SR (2022-03-24):
Ja vás neurážam, ja len hovorím, že ako sa správate, ale dobre, prečítam to, ale budete to aspoň počuť teda, keď to nechcete vidieť. Takže Komora opatrovateliek Slovenska konkrétne hovorí toto: „Ako Komora opatrovateliek Slovenska chceme podporiť tento návrh aj kvôli našim členkám, členom, ktorí túto psychicky aj fyzicky náročnú prácu vykonávajú. Vláda Slovenskej republiky ponúka jednorazové odmeny a krátkodobé riešenia. Jednorazová odmena pracovníkov sociálnych služieb v súvislosti s mimoriadnym pracovným výkonom počas pandémie C-19 z pohľadu Komory opatrovateliek nebola ani systematickým ani spravodlivým riešením. Nedostali sa k tej pomoci, ktorí zmenili miesto výkonu práce a poskytovateľa sociálnych služieb alebo pracovníci na dohodu, ktorí v tom čase nemali vykonávať inú prácu a boli odkázaní na príjem obmedzený zákonom. Aj z toho dôvodu vítame modifikáciu existujúceho mechanizmu určovania výšky príspevku pri poskytovaní sociálnych služieb, ktorý slúži na vyplácanie miezd v sociálnych službách a nastavenie spravodlivejšieho mechanizmu, ktorý bude zároveň motivačným faktorom a pomôže k zníženiu fluktuácie zamestnancov a stabilite v sociálnom sektore.“ Komora opatrovateliek len, aby ste to videli. (Rečník opäť nadvihol hárok papiera. Vstup predsedajúceho.)
Laššáková, Jana, podpredsedníčka (2013-02-13):
Pán poslanec, pán minister určite bol vzadu v týchto priestoroch a vás počúval.
Kollár Boris, predseda NR SR (2021-02-05):
... k predrečníkovi... (Povedané súbežne s poslankyňou.)
Kollár, Boris, predseda NR SR (2021-11-24):
Ďakujem pekne. Prosím, prezentujme sa a hlasujeme. (Hlasovanie.) Prítomných 134 poslancov, za 133, proti žiadny, zdržal sa 1. Konštatujem, že sme tento návrh schválili. Ďalej prosím spravodajcu, ktorého určil navrhnutý gestorský výbor kultúru, médiá, poslanca Milan Potockého, aby uviedol hlasovanie o bode 14 programu, je to prvé čítanie o vládnom návrhu zákon o mediálnych službách (tlač 762). Nech sa páči, pán poslanec, máte slovo. [Hlasovanie o vládnom návrhu zákona o mediálnych službách a o zmene a doplnení niektorých zákonov (zákon o mediálnych službách) – tlač 762.]
Glváč, Martin, podpredseda NR SR (2017-12-05):
Ďakujem. O vystúpenie požiadal pán poslanec Rajtár ako navrhovateľ so súhlasom ďalšieho v poradí. Nech sa páči.
P. Farkas, poslanec: (2002-01-30):
Vážený pán predsedajúci, môžeme pristúpiť k hlasovaniu?
Grendel, Gábor, podpredseda NR SR (2020-09-24):
Osem faktických poznámok na vystúpenie pána poslanca. Končím možnosť prihlásiť sa s faktickými. Ako prvý – pán poslanec Osuský, nech sa páči.
Vaľová, Jana, poslankyňa NR SR (2018-10-17):
Ja už som ho prečítala.
Jurinová, Erika, podpredsedníčka NR SR (2013-05-29):
Ďakujem, pán poslanec. Na vaše vystúpenie registrujem osem faktických pripomienok. Uzatváram možnosť prihlásiť sa do faktických. Nech sa páči, pán poslanec Hraško.
Mičovský, Ján, poslanec NR SR (2013-06-26):
Ďakujem za slovo. V rozprave vystúpil jeden pán poslanec, pán poslanec Csicsai, nepodal však žiadny doplňujúci ani pozmeňujúci návrh. Vážený pán predseda Národnej rady, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Galbavý, Tomáš, poslanec NR SR (2011-06-29):
Pán predseda, ďakujem za slovo. V rozprave vystúpilo päť poslancov. Nezaznel žiadny procedurálny návrh. Keďže výbor neprijal žiadne stanovisko o podmienkach, tak ako som už avizoval v rozprave, pán predsedajúci, navrhujem dať hlasovať o pripomienkach pána prezidenta pod poradovými číslami 1, 2, 3 a 6 spoločne.
Hrnčiar, Andrej, podpredseda NR SR (2017-06-15):
Ďakujem. Prosím spoločného spravodajcu predsedu výboru pre európske záležitosti poslanca Ľuboša Blahu, aby informoval Národnú radu o výsledku rokovania výborov o tomto návrhu vlády.
Hrnčiar, Andrej, podpredseda NR SR (2016-10-20):
Ďakujem, vyhlasujem prestávku. (Prerušenie rokovania o 12.01 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2021-07-23):
Pán poslanec Ondrej Dostál.
Blaha, Ľuboš, podpredseda NR SR (2024-04-16):
Pán poslanec Zdenko Svoboda.
Číž, Miroslav, podpredseda NR SR (2015-12-08):
Poprosím, poprosím! (Povedané súbežne s rečníkom.)
P. Hrušovský, predseda NR SR: (2003-02-06):
I. Hopta, poslanec: Vážený pán predseda vlády, myslím si, že nielen ja, ale aj ostatní poslanci Národnej rady očakávali, že svojím záverečným vystúpením de facto poviete tie rozhodujúce slová, prečo by Slovenská republika mala sa zúčastniť tejto vojenskej akcie. Ja som si ho veľmi pozorne vypočul a myslím si, že bolo to veľmi pekné slohové cvičenie na tému demokracia a ľudské práva, ale jednoducho ste ma, podobne ako včera minister zahraničných vecí Spojených štátov, nepresvedčili. Ak ste si boli taký vedomý pravosti svojich slov, pýtam sa ešte raz verejne, prečo súčasná vládna koalícia sa obávala, aby verejnoprávna Slovenská televízia z tohto takého dôležitého rokovania, ktoré zasiahne všetkých občanov Slovenskej republiky, neodvysielala priamy prenos. Ak ste presvedčený o svojej pravde, mali ste možnosť celému národu tu hovoriť o tom, prečo sa takto rozhodujete, mohli ste ich presviedčať celý dnešný deň. Žiaľ, neurobili ste to. Neurobili ste najmä preto, podľa môjho názoru, že ste si vedomý, že drvivá väčšina občanov Slovenskej republiky je zásadne proti vyslaniu vojenskej jednotky do Iraku. Je mi to preto veľmi ľúto, že ak na jednej strane hovoríme o demokracií, hovoríme o ľudských právach, tak medzi základné ľudské práva patrí aj právo na informácie. Zaručuje to aj všeobecná deklarácia ľudských práv. Preto ak chceme hovoriť vo všeobecnosti o ľudských právach, bolo by dobré, aby aj súčasná vládna koalícia snažila sa aspoň sčasti v praxi realizovať aj základné právo a to je právo na informácie. Ďakujem vám za pozornosť.
Jurinová, Erika, podpredsedníčka NR SR (2012-08-03):
Pán poslanec Mihál, nech sa páči.
Kuffa, Filip, poslanec NR SR (2023-06-21):
Odporúčanie nebolo žiadne, ale dajte hlasovať o vrátenom zákone.
Danko, Andrej, predseda NR SR (2016-09-08):
Prosím, prezentujme sa a hlasujme. (Hlasovanie.) Prítomných 144 poslancov, za 81, proti 19, zdržalo sa 44. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k druhému hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Takáč, Richard, poslanec NR SR (2021-06-30):
Ďakujem veľmi pekne za slovo. Pani generálna riaditeľka, čo sa týka tých regionálnych odborov a toho, že teda asi pravdepodobne ste vo svojom vystúpení narážali aj na to, že v rámci niektorých regionálnych odborov mali jednotliví zamestnanci napríklad rozdelenú agendu tak, že nie každý zamestnanec jednu-dve nejaké agendy, to znamená, že sa venoval čisto napríklad nájmom, ale mali rozdelenú agendu tak, že robil všetko? Po kúpach, nájme, reštitúciách, vecných bremenách a mali to rozdelené po katastrálnych územiach a okresoch. Ale to bolo, toto všetko bolo a je podľa mňa zlyhanie vedenia Slovenského pozemkového fondu z hľadiska toho prerozdelenia tej agendy a nastavenia toho, ako to má po tých jednotlivých okresných úradoch fungovať. Čo sa týka obvyklej ceny nájmu. Bolo k tomu viacero právnych analýz, ktoré hovorili o tom, že nie je výsostne napísané, resp. podľa právnej analýzy potrebné, zvyšovať túto cenu nájmu na základe obvyklej ceny nájmu. A súhlasím s vami, kde hovoríte o tom, že čo sa týka tej, toho podozrenia, korupčného podozrenia tých, tých zamestnancov na tých regionálnych odboroch. Že tí klasickí referenti nemali k tomu nejakú možnosť. Oni, to musíme aj širokej verejnosti povedať, oni nemali žiadnu možnosť podpisovať nejaké právne akty. Oni nevykonávali, oni chystali administratívne len papiere, ktoré sa posielali do Bratislavy. A toto som vysvetľoval aj predchádzajúcej generálnej riaditeľke, ktorá nám na výbore hovorila o tom, že musí spraviť organizačnú zmenu hlavne kvôli tomu, aby po regiónoch prerušila nejaké a roztrhala nejaké korupčné chápadlá chobotnice. Kde proste, tak ako ste povedali, proste ryba smrdí od hlavy. To znamená, že to trebalo všetko riešiť na generálnom riaditeľstve na Slovenskom pozemkovom fonde v Bratislave a nie rušiť regionálne odbory, kde tí zamestnanci za to v skutočnosti vôbec nemohli. Ďakujem veľmi pekne.
Saková, Denisa, podpredsedníčka vlády a ministerka hospodárstva SR (2024-06-13):
Pán poslanec, keď ste sa pýtali na pôsobnosť môjho rezortu, vedela by som si predstaviť, že by sme sa odklonili od niektorých rozhodnutí, ktoré spraví Európska únia, a to sú rozhodnutia, ktoré vážnym spôsobom môžu poškodiť nášmu hospodárstvu. Jednou takou témou, ktorá je a, našťastie, ešte nebola predmetom sankcií voči Rusku, je napríklad dodávka jadrového paliva. Neexistuje momentálne na svete stopercentná náhrada ruského paliva, pretože na Slovensku napríklad nie je licencovaná. A viem si predstaviť a naopak dám vám aj ďalšiu, ďalší príklad. Vybavili sme výnimku pre ruskú ropu, nevybavili sme ju kvôli tomu, aby sme podporovali zamestnávateľov, naopak, chceme podporovať firmy, pretože zamestnávajú zamestnávateľov tisíce, pardon, zamestnávajú zamestnancov a v prípade Slovnaftu sú to tisícky zamestnancov a snažili sme sa o vybavenie výnimky pre produkty z ruskej ropy, pretože sme to mali na stole, keď sme prišli, bývalá vláda s tým nespravila nič a našťastie na rok 2024 sa nám v priebehu decembra túto výnimku podarilo vybaviť. Keby nie tejto výnimky, produkcia Slovnaftu hneď možno o 30-40 % nižšia, pokles zamestnanosti, pokles pretože pokles dopytu po výrobkoch Slovnaftu, ktoré sa vyrábajú z ruskej ropy. To sú veci, za ktoré ja určite budem bojovať, aby všetky opatrenia alebo všetko, čo sa prejednáva v rámci Európskej únie, bolo vždy zmysluplné a neškodilo slovenskému hospodárstvu a štandardu života a životnej úrovne na Slovensku následne.
Taraba, Tomáš, poslanec NR SR (2022-02-11):
Žiaden demokratický politik, žiadna demokratická strana, ktorá si ctí zásadu, že občan je vlastníkom Slovenskej republiky a iba volí svojich delegátov na verejné funkcie a má právo tak ako ich vymenovať, tak aj právo ich odvolať, nemôže mať najmenší problém s tým, aby v Ústave Slovenskej republiky bolo ukotvené právo na to, aby sa na Slovensku mohlo konať referendum o otázke, či môžu, alebo nemôžu občania rozhodnúť o predčasných voľbách. To, že vy ste opustili už dávno demokratické zásady, tak to tu dokazujete dva roky. Preto mňa vôbec neprekvapuje, že vy ste až tak klesli, že ste pred pol rokom sľúbili ľuďom do kamier, nie niekde tajne na chodbách, nie tuto za plentami, vy ste do kamier sľúbili ľuďom, že do nohy budete za niečo takéto hlasovať, pretože ste sa všetci tým chválili, že áno, veď vy ste demokrati, to je, k zásadným právam to patrí. Lenže medzitým sa tá situácia medzi ľuďmi ešte tak zhoršila, že už vás nenávidí do nohy asi každý okrem vašich členov v stranách, a výsledok je ten, že zrazu máte problém toto podporiť. Ale mňa to neprekvapuje. Veď vy držíte vo funkciách ľudí, ako je Kolíková, ktorá chce zatvárať na desať rokov ľudí za názor. Feťákom chcete znižovať sadzby, ale ľudí za názor chcete na desať rokov trestať. Máte tu prezidentku, ktorej srdiečku blízke je to, že chce vypnúť na Slovensku internet. Ako Kim Ir-sen. Vy ste sa našli taká skupinka, že je úplne jasné, že ste si tu teraz našli nejaký marketingový produkt, že dobre, tak podhodíme im sem nejaký ústavný zákon, ale až od roku 2024. Takže táto situácia ľuďom nič nerieši, čo ste sem priniesli, dobre viete, že vám to neprejde, a vy máte právo sa politicky druhýkrát odrovnať pred ľuďmi, aj to urobíte.
Hambálek, Augustín, poslanec NR SR (2017-06-14):
Ďakujem za slovo, pán predsedajúci. Vážené panie poslankyne, vážení páni poslanci, ako spravodajca určený navrhnutým gestorským výborom pre ľudské práva a národnostné menšiny v súlade s § 73 rokovacieho poriadku predkladám v prvom čítaní informáciu k uvedenému poslaneckého návrhu zákona, tlač 598. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou uvedeného návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 616 navrhujem, aby návrh zákona prerokoval ústavnoprávny výbor a výbor pre ľudské práva a národnostné menšiny ako gestorský výbor. Odporúčam, aby návrh zákona prerokoval ústavnoprávny výbor do 31. augusta a gestorský výbor do 5. septembra 2017. Pán predsedajúci, skončil som, prosím, otvorte všeobecnú rozpravu.
Janckulík, Igor, poslanec NR SR (2017-10-19):
Tým sme vyčerpali hlasovania o všetkých pozmeňujúcich návrhoch zo spoločnej správy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď. Dajte, prosím, hlasovať o tomto návrhu.
Dostál, Ondrej, poslanec NR SR (2023-12-13):
Podľa § 146 ods. 1 zákona o rokovacom poriadku Národnej rady Slovenskej republiky navrhujem, keďže sa vyskytla pochybnosť o postupe podľa zákona o rokovacom poriadku, aby predsedajúci rozhodol po predchádzajúcom stanovisku ústavnoprávneho výboru, či je možné v nočných hodinách pokračovať v rokovaní Národnej rady, keď nie sú splnené podmienky podľa § 29 ods. 1 zákona o rokovacom poriadku, teda keď poslanci nemôžu svoj písomne vyhotovený pozmeňujúci návrh odovzdať na zverejnenie na webe Národnej rady. Teda dávam ešte raz procedurálny návrh podľa § 146 ods. 1 a žiadam, aby o tom rozhodol predsedajúci, alebo aby dal o tom hlasovať.
Kotleba, Marian, poslanec NR SR (2021-04-01):
Malé deti v škôlke. (Povedané so smiechom.) Malé deti v škôlke za poslanecké platy. Vás nemusí trápiť moje rúško, priatelia! (Výkriky z pléna.)
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 45 poslancov, proti 59 poslancov, zdržalo sa 33 poslancov. Konštatujem, že tento návrh sme neschválili.
Kuffa, Štefan, poslanec NR SR (2014-06-26):
Ďakujem za slovo. Ja mám tiež iný názor na túto vec. Navyše tie reklamné stavby, ktoré, alebo ktoré nie sú alebo neboli spojené so zemou, tak vidím, častokrát nás ohrozujú aj na zdraví, aj na životoch. Prichádzajú, a nemalokrát sa to stáva už na Slovensku, je to oveľa častejšie, víchrice, a tie bilbordy sú rozmetané. Ja podporím tento návrh zákona. Pred rokom a pol, keď tu bola kolegyňa Zmajkovičová, predkladala tento návrh zákona, prešiel prvým čítaním, ja som hlasoval za. Aj teraz budem hlasovať za. Myslím si, že reklamný smog, ktorý tuná je, tak je to čosi, čo nemá obdobu možno v Európe, minimálne v strednej Európe. A čo sa týka komunálnych volieb, že poškodí, či nepoškodí ako tých kandidátov. No keď, ja keď si tak premietnem tie naše drobné obce, malé obce, tých je drvivá väčšina, okrem miest, samozrejme, a veľkých miest, bilbordy tam nie sú žiadne. Starostovia, ja som ešte jedného starostu, priznám sa úprimne, možno ak si ty, kolega, videl, prosím, ale ja som jedného starostu v rámci kampane na bilbordoch nevidel. Aj v mestách, stredne malých a malých mestečkách už len tie posledné voľby, tak už sa premietli tí kandidáti na tých bilbordoch, ale dokonca ani v stredných mestách na Slovensku, okrem väčších miest ako Žilina, Košice, Bratislava, tak títo kandidáti sa nepremietajú na tých bilbordoch. A to, že to, reklamné tabule budú 100 metrov od vozovky, aj to si myslím, že je správne. Hovorím, že ohrozujú aj bezpečnosť cestnej premávky, vodiči sú rozptyľovaní. A nehovoriac o tom, keď sú tie víchrice, tie bilbordy, musím povedať, že veľakrát akoby boli, musím povedať, že šlendriánsky sú urobené, keď to rozmetá vietor na všetky kusy, na všetky strany.
Jurinová, Erika, podpredsedníčka NR SR (2013-12-06):
Ďakujem, pán poslanec. Ďalej je do rozpravy prihlásený pán poslanec Kollár, ktorý sa nenachádza v miestnosti a stráca poradie. Pán poslanec Kadúc rovnako sa nenachádza v miestnosti a stráca poradie. Poprosím o slovo pána poslanca Uhliarika a chcem sa ho spýtať, či jeho prejav bude štvorminútový. (Reakcia poslanca.) Teda ak by ste dovolili, ja by som ukončila dnešné rokovanie s tým, že ho začne v utorok ráno pán poslanec Uhliarik svojím príhovorom. Ďakujem pekne. Prajem vám príjemný predvianočný alebo adventný víkend. (Prerušenie rokovania o 13.56 hodine.)
Grendel, Gábor, podpredseda NR SR (2021-05-05):
Pán poslanec Eduard Kočiš.
Laššáková, Jana, podpredsedníčka NR SR (2014-11-10):
Pán poslanec Frešo.
Paška, Pavol, predseda NR SR (2013-06-27):
Pán poslanec, poprosím vás, navrhovateľ požiadal, a teda nepožiadal, ale stiahol svoj návrh, preto jednoducho nemáme v zmysle § 95 o čom viesť rozpravu. Takže vás poprosím. Budeme pokračovať prvým čítaním o návrhu skupiny poslancov na vydanie zákona č. 372 o priestupkoch. Poprosím pána predsedu výboru pre životné prostredie Mikuláša Hubu, aby za skupinu poslancov uviedol zákon. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 548.)